Diari Oficial de la Generalitat Valenciana


Sumari del DOGV 4357, del 15-10-2002 (2002/10792)

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'innovació i investigació educativa i desenrotllament del currículum durant el curs acadèmic 2002-2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4357

Data del DOGV
:   15-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10331


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'innovació i investigació educativa i desenrotllament del currículum durant el curs acadèmic 2002-2003. [2002/X10882]
  
Per Orde de 25 d'abril de 2002, de la Conselleria de Cultura i Educació, publicada en el Diari Oficial de la Generalitat Valenciana, de 7 de maig, es convocaren ajudes econòmiques per a la realització de projectes d'innovació i investigació educativa i desenrotllament del currículum durant el curs acadèmic 2002-2003.
  
Complits els tràmits requerits en la convocatòria, una vegada transcorregut el termini d'al·legacions, estudiades i, en el seu cas, ateses dites al·legacions, s'han seleccionat els projectes conforme disposa la base quarta de l'annex I de l'orde.
  
Segons la disposició final primera de la mencionada orde, per delegació del conseller, resolc:
  
Primer
  
Seleccionar els projectes que figuren en l'annex d'esta resolució i concedir-los, perquè realitzen la primera fase, les quantitats indicades en concepte d'ajuda econòmica, per un import total global de 48.080 euros.
  
Segon
  
Les obligacions de les persones beneficiàries, així com el procediment per a la percepció de les ajudes, són els indicats en les bases sexta i sèptima de l'annex I de l'Orde de 25 d'abril de 2002, de la Conselleria de Cultura i Educació.
  
Tercer
  
Segons establix la base sexta de l'annex I de dita orde, les persones beneficiàries de les ajudes hauran de presentar:
  
a) Un informe de l'estat de desenrotllament del projecte seleccionat.
  
b) La justificació econòmica de les despeses materials derivades de l'execució del projecte.
  
c) Comunicació a la Direcció General d'Ordenació i Innovació Educativa i Política Lingüística en el cas que s'haja rebut alguna ajuda o beca per part d'altre organisme per a la cobertura de les despeses ocasionades pel mateix projecte.
  
Quart
  
Segons disposa la base sèptima de l'annex I de la mencionada orde, les persones beneficiàries que no presenten la documentació indicada en l'apartat tercer d'esta resolució abans del dia 1 de novembre de 2002, perdran el dret a percebre l'ajuda concedida.
  
Les ajudes es percebran una vegada la documentació presentada haja sigut aprovada per la Direcció General d'Ordenació i Innovació Educativa i Política Lingüística, a proposta de la Comissió de Seguiment i Avaluació.
  
Quint
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el presente acte, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós-administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós-administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos des del sendemà de la seua publicació.
  
València, 30 de setembre de 2002.- El director general d'Ordenació i Innovació Educativa i Política Lingüística: Josep Vicent Felip i Monlleó.